Fost ministru de Externe, candidat la alegerile prezidențiale din Republica Moldova. ”Relația cu România nu trebuie să fie ipocrită”
Diplomat, fost ministru de Externe în Guvernul Pavel Filip, declarat proeuropean, Tudor Ulianovschi a anunțat joi că a depus actele necesare la Comisia Electorală Centrală de la Chișinău (CEC) pentru înregistrarea grupului de inițiativă care l-a desemnat în calitate de candidat pentru funcția de președinte al Republicii Moldova. ”Mă bucur să aflu că am fost primul potențial candidat independent proeuropean, care a ajuns astăzi la CEC”, a declarat acesta. Ulianovschi vrea să candideze independent.